इस नए परिवर्तन से ऑउटसोर्सिंग फर्मों को सबसे ज्यादा नुकसान होगा क्योंकि इन कंपनियों की सबसे ज्यादा आलोचना की गई है। न्यूयॉर्क शेयर बाजार में सोमवार दोपहर को हुए कारोबार के दौरान कोजीनेंट टेक्नोलॉजी सॉल्यूशंन्स, इंफोसिस, विप्रो और एक्सेंचर जैसी कंपनियों के शेयर एक फीसदी से अधिक गिर गए थे। इन नए परिवर्तनों से विशेष किस्म के कामों के लिए आवेदन करने पर सीधे-सीधे रोक नहीं लगाई गई है लेकिन जो कम्प्यूटर प्रोग्रामर्स सरलतम काम कर रहे थे, उनकी जांच परख की प्रक्रिया कड़ी कर दी गई है।